cyanic-selkie/wikianc huggingface dataset:
Задолжителна резерва
Управување со задолжителната резерва
Задолжителната резерва го претставува најнискиот износ пари што банката мора да го чува на својата сметка кај централната банка. Сепак, тоа не значи дека состојбата на сметката никако не смее да падне под износот на задолжителната резерва. Кога имаат потреба од пари, банките можат да посегнат по задолжителната резерва, т.е. таа може да се користи за одржување на секојдневната ликвидност. Инаку, можноста за користење на задолжителната резерва се однесува само на денарската резерва, додека кај задолжителната резерва во девизи не постои таква флексибилност. Единствено, во текот на периодот на исполнување, банката мора на својата сметка кај НБРМ, во просек, да чува толку пари колку што изнесува задолжителната резерва. Значи, еден ден салдото на сметката може да падне под задолжителната резерва, друг ден банката ќе чува повеќе пари, но во просек, во периодот на исполнување, банката мора да го одржува пропишаниот износ на задолжителна резерва. На пример, ако обврската на банката врз основа на задолжителната резерва изнесува 32 милиони денари, тоа значи дека банката мора, во текот на периодот на исполнување, на својата сметка кај НБРМ да чува најмалку 32 милиони денари, но само како просек. Тоа значи дека еден ден салдото на сметката ќе биде 25 или 30 милиони, а другпат банката ќе чува 35 или 38 милиони, но важно е просечното салдо на сметката да биде најмалку 32 милиони денари.
Според тоа, во секојдневното управување со парите, надлежниот раководител настојува да ја одржува состојбата на сметката кај централната банка на нивото на пропишаната обврска за задолжителна резерва. Притоа, во исполнувањето на таа задача, од голема помош е системот на пресметка на задолжителната резерва врз основа на износот на обврските во минатиот месец. Тоа му овозможува на раководителот на паричните средства (cash manager), уште пред почетокот на периодот на исполнување на обврската, да го знае износот на задолжителната резерва што треба да го одржува во следниот период.
Сепак, и покрај ова олеснување, управувањето со парите воопшто не е едноставна работа. Проблемот се состои во тоа што салдото на сметката на банката постојано, од час во час, се менува под влијание на бројни фактори од кои некои се под контрола на банката, додека врз некои таа нема никаква контрола. На пример, кога некој голем клиент на банката ќе поднесе налог за плаќање во полза на трговско друштво што има сметка во друга банка, тоа веднаш предизвикува одлив од сметката на банката. Спротивно на тоа, сите уплати во полза на банката, спроведени низ системот за големи плаќања (МИПС) веднаш и безусловно предизвикуваат прилив на нејзината сметка. Од друга страна, малите плаќања, коишто се вршат со посредство на системот наречен КИБС, не предизвикуваат веднаш промени на сметката на банката, туку тие меѓусебно се пребиваат, така што само разликата меѓу уплатите и исплатите води кон прилив или одлив на сметката на банката. Но, во секој случај, плаќањата што ги извршуваат клиентите на банката претставуваат фактор што влијае врз салдото на нејзината сметка, а врз кој таа нема никаква контрола. Наспроти тоа, кога банката купува државни или благајнички записи, или кога зема или дава кредит на меѓубанкарскиот пазар, станува збор за трансакции што влијаат врз состојбата на сметката на банката, но кои се под нејзина контрола.
Оттука, откако банката ќе го пресмета износот на задолжителната резерва што мора да го одржува во периодот на исполнување, таа мора внимателно да ги процени сите неконтролирани фактори што влијаат врз состојбата на нејзината сметка. За таа цел, раководителот на паричните средства мора постојано да биде во контакт со другите служби на банката од каде што ќе црпи информации за сите трансакции што значат прилив или одлив на пари. Исто така, врз основа на искуството, тој мора да ги процени сите редовни, периодични трансакции на клиентите на банката, коишто влијаат врз салдото на нејзината сметка (исплата на фактури, исплата на даноци итн.). Најпосле, раководителот на паричните средства неизбежно мора да биде во секојдневен контакт со големите клиенти со цел да се информира за поважните парични приливи и одливи што тие ги очекуваат во следните денови.
Понатаму, врз основа на овие информации, се прави проекција на салдото на сметката кај НБРМ, посебно за секој ден во периодот на исполнување, и така се согледува во кои денови состојбата на сметката се наоѓа под износот на задолжителната резерва, а кога банката има вишок пари. Притоа, целта на управувањето со парите е да се избегне поголемо и трајно неисполнување на обврската за задолжителна резерва, како и да се избегне непотребното држење големи вишоци парични средства. Во првиот случај, банката треба да ги употреби оние фактори што се под нејзина контрола за да ја обезбеди потребната задолжителна резерва (да позајми од друга банка, да продаде благајнички записи итн.). Ако, пак, банката има вишок пари над задолжителната резерва, таа треба да ги разгледа можностите за инвестирање во различни форми (давање кредит на друга банка, купување хартии од вредност итн.).
Стара Црква (Крушица)
Стара Црква — археолошко наоѓалиште во светиниколското село Крушица. Наоѓалиштето претставува средновековна црква и некропола. На 300 м источно од селото има урнатини од мала правоаголна црквичка со димензии во основата од 6 × 3 м и ѕидови зачувани во височина до 2 м, градени од големи камени блокови. На источниот крај се наоѓа ниша во вид на апсида. Во ѕидовите се вградени две надгробни стели со старогрчки натписи и една архитравна греда со профилирана рамка во која, исто така, има натпис.
Комет (програмирање)
Comet е програмерска техника која му овозможува на опслужувачот да испраќа податоци до клиентот без клиентот претходно да упати барање за тоа. Оваа техника овозможува развој на event-driven семрежни прилози кои се извршуваат на страната на прелистувачот (на страната на клиентот).
Која е потребата за оваа техника
Вообичаено, мрежното место се испраќа до клиентот само кога клиентот истата ќе ја побара. За секое барање на клиентот, прелистувачот иницира HTTP воспоставување на врска со опслужувачот, опслужувачот ги враќа бараните податоци после што врската се прекинува. Прикажаната страница ќе биде освежена само доколку корисникот експлицитно не побара тоа да биде направено, или пак премине на друга страница. Пренесувањето на целата страница може да одземе многу време, така што освежувањето може да предизвика одредена латенција.
За да се надмине овој проблем може да се користиме со AJAX технологијата, која овозможува да се освежат само одредени делови од мрежната страница. На овој начин се намалува количината на податоци која треба да се пренесе, а исто така се намалува и латенцијата. Од другата страна се намалува оптовареноста на опслужувачот и се зголемува неговата брзина на одговор. Со користење на асинхрон пренос на податоци во позадина, може да се зголеми уште повеќе брзината на веб-апликацијата.
Но и понатаму корисникот мора да упати барање до опслужувачот за одредени податоци. Проблемот станува уште поголем кај апликациите кои чекаат да се случи некој настан на страната на опслужувачот, пример доставување на одреден податок од некој друг корисник на апликацијата. Но времето на доставување на податокот не е познато.
Едно решение на овој проблем може да се бара во создавање на процес кој во одредени временски интервали би проверувал дали таков настан се случил на опслужувачот или не. Но ова не е елегантно решение бидејќи овој процес ќе го оптоварува опслужувачот, што директно ќе се отслика на брзината на веб-апликацијата. Уште повеќе непотребно ќе се зголеми сообраќајот по мрежата.
Подобро би било опслужувачот да испрати порака до клиентот во оној момент кога ќе се случи настанот, без клиентот да го праша за тоа. На овој начин клиентот не мора периодично да го проверува опслужувачот дали настанот се случил или не; ќе си продолжи да си работи други работи а работата на податоците кои зависат од настанот кој треба да се случи ќе биде извршена кога ќе се добие сигнал од опслужувачот. Ова е точно тоа што Comet има намера да го направи.
Технологија
За разлика од нормалниот пренос на податоци помеѓу опслужувачот и прелистувачот, врската со опслужувачот кога се користи Comet бара специјални конструкции. Апликацијата на клиентската страна мора да продолжи со работа додека воспоставува асинхрона врска со опслужувачот. На страната на опслужувачот, дури и ако барањето воопшто не е опслужено, врската не се прекинува (иако неискористена) сè додека не се случи соодветниот настан. Кога настанот ќе се случи, опслужувачот ги гура (анг. push) податоците кон клиентот, кои се генерирани како резултат на промената која настанала, преку веќе воспоставената врска.
Врската може да биде биде прекината после тоа, но може и да остане отворена и понатаму ако се очекуваат нови настани. Ако има повеќе промени, опслужувачот може да ги испрати податоците од промените преку воспоставената врска, без клиентот да прави експлицитен упит за нив до опслужувачот.
Размерливост и доверливост
Постојат потенцијални опасности во зависност од тоа колку добро опслужувачот ја има иплементирано Comet технологијата. Бидејќи врската се чува отворена сè додека настанот не се случи, опслужувачот треба да се грижи за истата подолго време ако настанот не се случува така често. Проблемот станува поизразен ако различни врски чекаат на различни настани. Справувањето со голем број на врски може да доведе до проблеми на опслужувачот.
Огнените ѕидови (анг. Firewalls) и HTTP посредниците (анг. proxy) помеѓу прелистувачот и опслужувачот може да предизвикаат дополнителни проблеми. Огнените ѕидови вообичаено се нагодени да ја прекинат врската која е отворена подолго време.
Имплементации
Постојат неколку имплементации на Comet Ajax server-push моделот, комерцијални и некомерцијални:
Катедрала „Народен спас“
Народен спас (романски: Catedrala Mântuirii Neamului Românesc) е катедрала која треба да биде изградена во Букурешт, Романија. Нејзин архитект ќе биде Јоан Аугустин. Идеја за изградба на оваа црква произлегла уште за време по првата светска војна, кога биле направени и првите скици и проекти на црквата. Но за време на комунизмот, немало начин овој објект да биде изграден. По 1989 година повторно произлегла идејата за изградба на оваа црква. Но проектот бил одбиен од поголемата маса во Романија вклучувајќи ги и црковните лица кои тврделе дека оваа инвестиција би чинела многу скапо, и дека било потребно да се обрне повеќе внимание за реконструкција на останатите цркви кои за време на комунизмот биле напуштени.
Конечно во 2006 година било земено решение за изградба на оваа катедрала. Нејзината конструкција ќе чини над 8 милиони €.
Слобода или смрт (весник)
Слобода или смрт бил хектографиран весник на Македонската револуционерна организација под уредништво на Пејо Јаворов. Весникот станал промотор на Гоце Делчев и неговата концепција за борба во текот на предвиденото востание. Тој бил наменет за работниците на Организацијата и македонското население. Нелегално бил растурат во текот на три месеци од страна на организациските курири сред македонските револуционерни средини, агитирајќи дека борбата треба да се води со засилени четнички дејствија и атентати.
Надворешни врски
ГОЦЕ ДЕЛЧЕВ, Пейо Яворов
Љубиша Стојановиќ - Луис
Луис роден како Љубиша Стојановиќ (српски: Љубиша Стојановић; Лесковац, Србија, - автопат Бачка Топола - Фекетиќ, ) бил познат српски пејач, познат по својот специфичен имиџ и музички стил.
Животопис
Љубиша Стојановиќ е роден во Лесковац на 25 јуни 1952 година. Со музика почнал да се занимава од 1970 година. Прекарот – Луис го добил кога имал 9 години, зашто успешно ги изведувал песните на Луис Армстронг. Во Ниш завршил средно училиште, а факултет за музички уметности во Белград.
Тој бил меѓу првите кој комбинирал џез со српски фолклор. Во 1980 година го снимил првиот албум, кој успешно се продавал во Србија и Југославија. Во 1984 година го снимил албумот “Дуда“, кој достигнал платинест тираж. Бил творец на многубројни хитови како – “Дуњо моја“, “Обриши сузе мала моја“, “Цигански сан“, “Опа опа“. Заедно со српскиот бенд “Фламенгоси“, победил на Беовизија во 2006 година со песната “Луди летни плес“. Починал на 31 јули 2011 година во сообраќакна несреќа. Зад себе оставил сопруга и шест деца.
Премиер лига на Англија 2001-2002
Премиер лига на Англија 2001-2002 била 103-тото издание на највисокото ниво на професионалните фудбалски лиги на Англија, односно 10-тата сезона на Премиер лигата, од нејзиното основање во 1992 година. Сезоната започнала на 18 август 2001, а завршила на 11 мај 2002, со триумф на екипата на Арсенал.
Екипата на Манчестер Јунајтед влегла како бранител на титулата од претходната сезона. Фулам, Блекбурн Роверс и Болтон Вондерерс биле трите нови екипи, откако обезбедиле промоција во Првата дивизија 2000-2001. Тие ги замениле, и , кои како трите најслабопласирани екипи во претходната сезона испаднале во понизок ранг.
Арсенал ја освоил титулата на 8 мај 2002 година после победата во директниот дуел со најблискиот гонител, Манчестер Јунајтед, на Олд Трафорд, во претпоследниот натпревар од сезоната. Поразот на црвените ѓаволи освен што ги оставил без ниту теоретски шанси во борбата за титулата во последното коло, туку воедно воочи него тие ја загубиле втората позиција на табелата и му дозволиле на Ливерпул, кој истиот ден го совладал Блекбурн Роверс, да ги престигне на табелата. Во последното коло немало промени на водечките позиции па Арсенал, Ливерпул и Манчестер Јунајтед ги задржале исти своите позиции какви што биле и пред тоа и заедно со четвртиот, Њукасл Јунајтед, обезбедиле место во Лигата на шампионите за следната сезона.
Петтопласираниот Лидс Јунајтед, заедно со победникот на Лига купот, Блекбурн Роверс, се квалификувале за Купот на УЕФА за следната сезона. Бидејќи победникот на ФА Купот, Арсенал, веќе се пласирал за европските купови преку првенството, поразениот тим во финалето, екипата на Челси, исто така изборила пласман во Купот на УЕФА. Четвртиот и последен англиски клуб кој стекнал право да учествува во ова натпреварување за следната сезона била екипата на Ипсвич Таун која се квалификувала како победник на рангирањето на УЕФА за ферплеј.
Астон Вила и Фулам биле двата англиски клуба кои учествувале во Интертото купот 2002.
Ипсвич Таун, и  биле трите екипи кои испаднале од лигата во оваа сезона.
Најдобaр стрелец во оваа сезона бил Тјери Анри од шампионот Арсенал со 24 постигнати гола.
Формула
Сезоната 2001-2002 во Премиер лигата на Англија, била првото издание на првенството спонзорирано од Барклис, една од најголемите банки во Велика Британија. Почнувајќи од оваа сезона, лигата добила уште едно место во Лигата на шампионите, па така од оваа сезона во елитното европско клупско натпреварување можеле да се квалификуваат 4 англиски екипи наместо дотогашните 3. Причина за тоа бил фактот што лигата ја надминала по коефициентот германската Бундеслига на рангирањето на УЕФА. Според тоа, на крајот од сезоната двете првопласирани екипи ќе се квалификуваат директно за групната фаза на Лигата на шампионите, додека третиот и четвртиот ќе играат во последното квалификациско коло за натпрвеварувањето. Петто рангираната екипа и победниците на ФА Купот и Лига купот ќе играат следната година во Купот на УЕФА. Трите последни екипи на крајот од сезоната испаѓаат во Првата дивизија.
Новини
Пред почетокот на сезоната, Саутхемптон се преселиле на својот нов стадион Сент Мери, напуштајќи го нивниот дотогашен домашен терен Дел по 103 години играње на него.
Промена на екипи
Вкупно 20 клубови учествувале во Премиер лигата на Англија за сезоната 2001-2002, вклучувајќи ги 17-те екипи од претходната сезона 2000-2001, двата прво пласирани клуба од Првата дивизија 2000-2001, и победникот на плејофот од истата лига. Новите екипи во оваа сезона биле Фулам, кои се вратиле во највисокото фудбалско ниво во Англија после цели триесет и три години отсуство по нивното испаѓање во сезоната 1967-1968, потоа Блекбурн Роверс, кои се вратиле по две година отсуство и испаѓањето во сезоната 1998-1999, и Болтон Вондерерс, кој како победник на плејофот е повратник во "елитното друштво" по три години отсуство, поточно за првпат по сезоната сезоната 1997-1998, кога испаднале само поради полошата гол-разлика од Евертон. Тие ги замениле трите екипи кои испаднале во претходната сезона, и.
Настани
Првото издание на Премиер лигата спонзорирано од Барклис, донело отворена борба за титулата како никогаш порано, а потстрек повеќе затоа бил и фактот што лигата ја надминала германската Бундеслигата на рангирањето на УЕФА и добила уште едно место во Лигата на шампионите (4 места наместо досегашните 3). Цели шест екипи се нашле во отворена битка за титулата, сè до неколку кола пред крајот.
После првите три кола, единствената екипа со максимален учинок во лигата била Болтон Вондерерс. Тие го држеле првото место до петтото коло, кога после поразот на домашен терен од Саутхемптон (кои во тој натпревар ги освоиле своите први бодови во сезоната) им дозволиле на Њукасл Јунајтед и Лидс Јунајтед да ги престигнат и да го преземат врвот. Во осмото коло е виден еден од најзаборавните натпревари и пресврти во историјата на Премиер лигата, во натпреварот помеѓу Тотенхем и Манчестер Јунајтед: домаќините воделе со 3-0 на полувремето, но Црвените ѓаволи не се откажале и со пет голови во второто полувреме во мрежата на Спарс успеале да се вратат и да забележат победа од 3-5. Успехот ги донел до второто место на табелата со еднаков број на бодови со Арсенал и три бода помалку од лидерот Лидс Јунајтед. Лидс останале лидери до 14-тото коло, кога нивниот киск и ремито 1-1 на домашен терен со Астон Вила, го искористил Ливерпул за да изедначи со нив на врвот. Истото коло донело и пресметка во Лондон помеѓу двете екипи кои доминирале во англискиот фудбал во последните неколку години, Арсенал и Манчестер Јунајтед; иако губеле на полувремето со 1-0, топчиите успеале да направат целосен пресврт во второто полувреме и со головите на Фредрик Јунгберг и два на Тјери Анри да го победат лутиот ривал. Во следното коло, новото реми на Лидс и победата на Ливерпул им овозможува на црвените на Жерар Улије да останат осамен лидер на табелата по 15 кола, со два бода повеќе од белите, три од Њукасл Јунајтед и четири од Арсенал. Манчестер Јунајтед после уште еден тежок пораз, овојпат на домашен терен со 0-3 од Челси се чини се повеќе заостанува во борбата за титулата и ќе му биде многу тешко да го одбрани насловот освоен во претходната сезона. За време на Boxing Day, Ливерпул влегува во криза, а првенството добива нов лидер, Њукасл Јунајтед. На половина од првенството, токму тие останале во водство, но по поразот во последното коло играно во 2001 година од Челси, по 20 кола заедно со нив на врвот на табелата се изедначил Арсенал. Зад водечкиот тандем се наоѓале Лидс на -1, Ливерпул на -2, Манчестер Јунајтед на -3 и Челси на -6. На дното на табелата исто така се водела голема битка: Дарби, Ипсвич и Лестер биле трите клуба во зоната за испаѓање, додека пред нив со три бода повеќе биле Саутхемтпон, Мидлсбро, Болтон и Блекбурн.
На почетокот на 2002 година, трката за титулата останала широко отворена, со Арсенал, Манчестер Јунајтед, Њукасл Јунајтед и Лидс Јунајтед како најсериозни кандидати, а од позадина демнеле Ливерпул и Челси. Во 23-тото коло, Манчестер Јунајтед за првпат излегол на чело на табелата со бод повеќе од Арсенал. Кризата е се повоочлива во редовите на Лидс кој на почетокот на февруари веќе заостанале со повеќе од 10 бодови зад лидерот. Како одминувало времето се подалеку од битката за титулата останале и Њукасл Јунајтед и Челси, кои не можеле да го следат темпото кое го наметнале Манчестер Јунајтед, Арсенал и Ливерпул. Јунајтед останале лидери сè до 30-тото коло, кога по неочекуваниот кикс и поразот на домашен терен со 1-0 му ја предале лидерската позиција на Арсенал. Тоа значело и крај на нивните шампионски амбиции затоа што топџиите од тој момент не го испуштиле водството и го завршиле првенството со импресивна низа од 13 победи. За да биде се уште подобро за Арсенал и нивните навивачи, титулата била математички потврдена на едно коло пред крајот, кога на Олд Трафорд тие го совладале токму својот главен конкурент за титулата со 1-0 благодарение на голот на Силван Вилтор. Поразот на Црвените ѓаволи освен што ги оставил без ниту теоретски шанси во борбата за титулата во последното коло, туку воедно воочи него тие ја загубиле втората позиција на табелата и му дозволиле на Ливерпул, кој истиот ден го совладал Блекбурн Роверс, да ги престигне на табелата. На крајот Арсенал прв со седум бода пред Ливерпул и тие заедно со третиот Манчестер Јунајтед и четвртиот Њукасл Јунајтед се пласирале во Лигата на шампионите, додека Лидс Јунајтед и Челси како петти односно шестти избориле пласман во Купот на УЕФА. На другиот крај од табелата во понизок ранг се преселиле Ипсвич, Дарби и Лестер Сити, како трите последнопласирани екипи.
Завршна табела
Легенда:
Нотес:
Дополнување:
Табеларен приказ
Читањето хоризонтално ни ги покажува резултати на домашен терен на наведената екипа од првата колона, а читањето вертикално ни ги покажува резултатите во гости на наведената екипата од првиот ред.
Последно ажуриање: 28 јануари 2022.
Лидери на табелата
Извор:
Калиманци (појаснување)
Калиманци може да се однесува на следниве места:
Космос-2215
Космос-2215 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, Русија на 20 октомври 1992 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-2215 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,2 минути, додека аголот на наклонетост на орбиталната рамнина во однос на рамнината на екваторот изнесувала 82,6°. Најголемото растојание од Земјата го достигнал на 1427 км, а најмалото на 1412.
Куќа – сопственици Ристе и Блаже Меловски (Галичник)
Куќата на Ристе и Блаже Меловски ― историска куќа во сопственост на галичкото семејство Меловски која е заведена како културно наследство на Македонија.
Бања (појаснување)
Бања може да се однесува на следново:
Иван Иванов (пејач роден во 2000 година)
За пејачот роден во 1981 година, видете Иван Иванов (пејач роден во 1981 година) Иван Иванов (роден на 7 април 2000 година) е познат бугарски детски пејач и текстописец.
Ран живот
Иван Иванов е роден на 7 април 2000 година во Горна Орјаховица, мало гратче во североисточна Бугарија. Иванов првпат се заинтересирал за музика кога имал 7 години, но започнал да пее на 8-годишна возраст.
Музичка кариера
Неговиот прв сингл „Кураж“ (Храброст) бил објавен во јуни 2009 година, во кој тој се прославил.
Тој го издал својот прв „полнолетен“ сингл (неговиот втор првичен хит сингл) во јануари 2010 година, насловен како „По-трудно“ (Потешко).
Тој го издал својот трет сингл „Това не е така“ (Тоа не е така) во август 2010 година.
Тој го коментирал преносот во живо на Детската Евровизија 2015 на „JuniorEurovision.tv“ заедно со уредникот на мрежната страница, Лук Фишер.
Куќа – сопственик Петре Лукановски (Галичник)
Куќата на Петре Лукановски ― историска куќа во сопственост на галичкото семејство Лукановски која е заведена како културно наследство на Македонија.
Машатл’к (Ќоселари)
Машатл’к — археолошко наоѓалиште во светиниколското село Ќоселари. Наоѓалиштето претставува средновековна некропола. На 1 км југоисточно од селото се наоѓаат гробни конструкции градени од монолитни камени плочи.
NGC 3155
NGC 3155 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3155 се споменува и како NGC 3194, UGC 5538, MCG 12-10-26, CGCG 351-12, IRAS 10133+7436.
Откривање
Објектот е откриен на 2 април 1801 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3155 е од видот S?. Видливиот сјај со голо око изнесува 12,9 m, а оној во рамките на интервалот од минималната до максималната честота 13,8 m, додека површинскиот сјај изнесува 12 m/лм2. NGC 3155 има привидни димензии од 1' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 17 м 39,7 с, а неговата деклинација, односно висината на лакот на тој агол, + 74° 20' 52". Положбениот агол на објектот е во износ од 41°.
Други поделби
Проучување на NGC 3155 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 30064. Во рамките на атласот на длабокото небо, Уранометрија 2000.00, објектот припаѓа на групата означена со бројот 8; додека во Каталогот на основни ѕвезди (GSC) е групиран под бројот 4390. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1326.
Манастир Ставрополис
Манастирот Ставрополис (романски: Mănăstirea Stavropoleos) е манастир кој се наоѓа во Букурешт, Романија и е во склопот на Романската православна црква. Црквата била изградена во 1724 година во време на влашкиот принц Николас Маврокордат.
Петрово (појаснување)
Петрово може да се однесува на следниве места:
Вијатор
Вијатор  — општина во покраината Алмерија, во автономната заедница Андалузија.
Демографија
Source: INE (Spain)
Багдадска батерија
Багдадската батерија е еден особено чуден артефакт и една од светските мистерии. Артефактот кој моментално се наоѓа во Музејот на Антички Пронајдоци се верува дека е стар најмалку 2000 години и потекнува од т.н. партски период. Багдадска батерија во суштина е заедничко име за група на артефакти откриени во 1936 во селото Кујут Рабу, југоисточно од Багдад.
Во случајов се работи за објект за кој се претпоставува дека бил галванска ќелија, веројатно употребена за обложување на злато врз сребрени предмети. Садот во форма на ваза, со светло-жолта боја, има висина од 12,5 сантиметра и пречник на основата од 4 сантиметра.
Како и зошто е користена оваа ,,батерија" останува енигма. Некои тврдат дека таа е доказ за знаењето на старите цивилизации за електрицитетот, милениуми пред тој да биде официјално откриен.
Грб на Таџичката Советска Социјалистичка Република
Грбот на Таџичката Советска Социјалистичка Република бил усвоен на 1 март 1937 година, од страна на тогашната влада на Таџичката ССР.
Опис
Грбот се темели на грбот наСССР. Во средината на грбот се наоѓа голема црвена ѕвезда со мал срп и чекан во внатрешноста. Под ѕвездите се наоѓа изгрејсонце кое ја претставува судбината на таџикската нација. Од страните на грбот се наоѓаат симболи на земјоделието околу кои има црвена трака со натписот на мотото на СССР "Пролетери од сите земји, обединете се!" напишан на таџикски и руски јазик. Во долниот дел на грбот се наоѓа називот на републиката напишан на таџички (РСС Тоҷикистон) и руски јазик (Таджикская ССР).
Грбот бил на сила сè до 1992, кога бил заменет со денешниот грб на Таџикистан.
Сино знаме
Плажа со сино знаме е морска или езерска/речна рекреациска плажа која што ги исполнува строгите услови за време на целата претходна капачка сезона. Статусот на сино знаме се применува исто така и на марини.
Статусот на сино знаме е доделен на плажи во повеќе од триесет држави во Европа, Јужна Африка, Нов Зеланд, Канада и Карибите, засновајќи се на стандарди и критериуми кои ги определува и раководи независна непрофитна организација, кампањата на фондацијата за образование за околината (англиски јазик: Foundation for Environmental Education).
Во Европа, стандардите за квалитет на водата се определуваат од страна на директивата за капачки води на ЕК.
Во 2008, Шпанија имала 455 плажи со сино знаме, Грција била на второ место со 430, а Турција трета со 258. Грција има најмногу сини знамиња во Средоземното Море.
Одбојкарска федерација на Македонија
Македонската одбојкарска федерација — врховно управувачко тело на одбојката во Македонија. Раководи со машките и женските професионални лиги, и со младинските одбојкарски лиги. Седиштето на федерацијата се наоѓа во Скопје.
Космос-2216
Космос-2216 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,0 минути, додека аголот на наклонетост на орбиталната рамнина во однос на рамнината на екваторот изнесувала 82,6°. Најголемото растојание од Земјата го достигнал на 1415 км, а најмалото на 1411.
Јозефин Ридел
Јозефин Ридел (родена на 4 април 1997 година во Оксие, Малме, Шведска) - шведска пејачка која ја претставувала својата земја на Детската Евровизија 2010 во Минск, Белорусија. Нејзината песна „Allt jag vill ha“ (Сè што сакам) била напишана од Томас Густавсон (Thomas G:son), Араш, Роберт Улман и Јохан Бејерхолм. „Allt jag vill ha“ била претставена на 6 октомври 2010 година и била објавен на 25 октомври 2010 година. Музичкото видео било претставено на 20 октомври 2010 година.
Куќа – сопственик Кузе Фрчковски (Галичник)
Куќата на Кузе Фрчковски ― историска куќа во сопственост на галичкото семејство Фрчковски која е заведена како културно наследство на Македонија.
Азра Акин
Азра Акин  (турски: Azra Akın) (родена на година во Алмело, Холандија) е позната турско-холандска глумица и модел.
Нејзините родители во Холандија емигрирале во 1971 година. Има помала сестра која се вика Дорук. Во 1997 година била избрана за модел од страна на Elite Model Management. По ова започнала да работи за германското списание Отон. Во текот на 2002 година победила на Мис свет и ја претставувала Турција на 7 декември 2002 година во Лондон, кое исто така го освоила. Глумечката кариера ја започнала кога имала 23 години.
Во 2003 година учествувала во британското реално шоу The Games.
Зборува холандски, турски и англиски јазик.
Никита Хрушчов
Во 1964 година бил сменет од сите функции.
Клепало (појаснување)
Клепало може да се однесува на следново:
NGC 5563
NGC 5563 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5563 се споменува и како CGCG 47-11.
Откривање
Објектот е откриен на 8 мај 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 5563 е од видот S. Видливиот сјај со голо око изнесува 14,6 m, а оној во рамките на интервалот од минималната до максималната честота 15,4 m, додека површинскиот сјај изнесува 13,2 m/лм2. NGC 5563 има привидни димензии од 0,7' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 20 м 13,2 с, а неговата деклинација, односно висината на лакот на тој агол, +7° 3' 20"". Положбениот агол на објектот е во износ од 81°.
Други поделби
Проучување на NGC 5563 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 51226. Во рамките на атласот на длабокото небо, Уранометрија 2000.00, објектот припаѓа на групата означена со бројот 197; додека во Каталогот на основни ѕвезди (GSC) е групиран под бројот 324. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1418.
Гаутама Буда
Буда (буквално „разбуден“, од санскрит "budh" - се будам, будење) се нарекува човек кој до ослободување дошол преку самсара.
Сидарта Гаутама Буда е мудрец од Индија и живеел во Северна Индија во текот на 6 век п.н.е., но се прославил во Кина. Татко му, Судходана, бил владетел на царството на Шакиите (во денешен Непал, во тоа време територија на Индија). Мајка му била царицата Маја. Според традициите на тогашното време, принцот се оженил многу млад, на 16 години за една прекрасна и млада принцеза на име Јашодхара. Младиот принц живеел во својот дворец, разполагајќи со сите удобства. Но истовремено, соочувајќи се со реалноста во тогашно време, со неизбежната смрт и страданието на своето население, тој решил дека е потребно да се пронајде решение. И затоа, на возраст од 29 години, тој го напуштил своето царство, барајќи решение и излез од ваквата состојба на народот. Една вечер, седејќи под едно дрво (познато како Бодхи или дрвото Бо, „Дрвото на Мудроста”), на брегот на реката Неранџара при Бодхгаја, на 35-годишна возраст, Готама постигнал Просветление, со кое станал познат како Буда „Просветлениот”. Буда го презел учењето за реинкарнација од Ведите, а за Бог ништо не кажувал. Тој сметал дека патот на Хинду е премногу тежок, и советувал поумерени подвизи. „Целта на животот е целосен мир, нирвана.
Според Буда, главното учење е:
- ''За да има радост мора да има болка. Само откажување од задоволствата води во целосен мир;''
На почетокот ,будизмот бил сфаќан само како обична филозофија, но преминала во религија. Слично е и со останатите филозофи од Кина, Конфуциј и Лао Це, како и индиските мудреци и богови. Народот по повеќе векови започнал да ги обожува овие мудреци, да им се моли, да им прави кипови и слично. Во текот на 45 години од своето работење и проповедање, Буда ги учел на сите класи, мажи и жени, цареви и селани, трговци и просјаци, светци и крадци – без да прави и најмала разлика помеѓу нив. Тој не ги признавал различностите по социјалната состојба или според класата на народот, и патот, кој тој го проповедал, бил отворен за сите луѓе, кои се биле способни да го разберат и следат. Буда починал на осумдесетгодишна возраст, во градот Кушинара во Индија.
NGC 1210
NGC 1210 — спирална галаксија во соѕвездието Печка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1210 се споменува и како ESO 480-31, AM 0304-255.
Откривање
Објектот е откриен во 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1210 е од видот SB0. Видливиот сјај со голо око изнесува 12,7 m, а оној во рамките на интервалот од минималната до максималната честота 13,5 m, додека површинскиот сјај изнесува 13,9 m/лм2. NGC 1210 има привидни димензии од 1' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 6 м 45,3 с, а неговата деклинација, односно висината на лакот на тој агол, - 25° 42' 59". Положбениот агол на објектот е во износ од 156°.
Други поделби
Проучување на NGC 1210 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 11666. Во рамките на атласот на длабокото небо, Уранометрија 2000.00, објектот припаѓа на групата означена со бројот 311; додека во Каталогот на основни ѕвезди (GSC) е групиран под бројот 6441. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 897.
Макс Клингер
Макс Клингер (18 февруари 1857 - 5 јули 1920) бил германски симболист, вајар, грамофон и писател.
Клингер е роден во Лајпциг и студирал во Карлсруе. Почитувач на офорт на Мензел и Гоја, тој наскоро станал квалификуван и имагинативен гравер со свои права. Тој почнал да создава скулптури во раните 1880-ти. Од 1883-1893 година живеел во Рим, и сè повеќе се зафатил со италијанската ренесанса и антиката.
Работа
Неговото најдобро познато дело е серија од десет офорви под наслов Парафраза за наоѓање на ракавица (печатена 1881). Овие слики се базираа на слики што му биле дадени на Клингер во соништата, откако изнаоѓаат ракавица на лизгалиште. Во леитмотивниот уред на ракавицата - припадник на жена чие лице никогаш не го гледаме - Клингер го предвидел истражувањето на Фројд и Крафт-Ебинг за предмети од фетиш. Во овој случај, ракавицата станува симбол за романтичните копнежи на уметникот, наоѓајќи се, во секоја чинија, во различни драматични ситуации и извршувајќи ја улогата за која би можеле да очекуваме фигурата на саканата сама да се исполни. Семиотичарите, исто така, во симболот на ракавицата го виделе примерот на лизгачки означувач или означувач без ознака - во овој случај, идентитетот на жената што Клингер внимателно ја криел. Плочата укажува на различни психолошки состојби или егзистенцијални кризи со кои се соочува протагонистот на уметникот (кој има впечатлива сличност со младиот Клингер).
Клингер интензивно патувал низ уметничките центри во Европа со години, пред да се врати во Лајпциг во 1893 година. Од 1897 година тој главно се концентрирал на скулптурата; неговата мермерна статуа на Бетовен била составен дел од изложбата во Виена од 1902 година.
Клингер бил цитиран од страна на многу уметници (особено Џорџо де Кирико ) како главна врска помеѓу симболичкото движење од 19 век и почетокот на метафизичките и надреалистичките движења на 20 век. Астероидот 22369 Клинџер е именуван во негова чест.
Грб на Туркменската Советска Социјалистичка Република
Грбот на Туркменската Советска Социјалистичка Република бил усвоен на 2 март 1937, година, од страна на тогашната влада на Туркменската ССР.
Опис
Грбот се темели на грбот на СССР. Прикажува симболи на земјоделието (памук и пченица) и тешката индустрија (дупчалка за нафта и гасовод), како и симбол на туркменскиот народ jomut tepih. Во позадината се наоѓа изгрејсонце, симбол на иднината на туркменската нација. На грбот се наоѓа и црвена ѕвезда и срп и чекан, симболи на комунизмот. Во склоп на грбот се наоѓа и мотото на СССР "Пролетери од сите земји, обединете се!" напишан на туркменски и руски јазик.
Грбот бил на сила сè до 1992, кога бил заменет со денешниот грб на Туркменистан.
Моје 3
Моје 3 ( Serbian Cyrillic  ; Англиски : Мој 3 ) била српска  женска група составена од Мирна Радуловиќ, Невена Божовиќ и Сара Јовановиќ. Тие ја претставувале Србија на Евровизија 2013 година во Малме со песната „ Ljubav je svuda “. Групата настапила на првото полуфинале, но не успеала да се квалификува во финалето на натпреварот. По Евровизија, групата се распуштила за подоцна нејзините членови да продолжат со соло кариера.
Рене Зелвегер
Рене Катлин Зелвегер (роден 25 април 1969 г.) — американска глумица и продуцент.
Таа добила Оскар, БАФТА награда и трет Златен глобус за најдобра споредна глумица за нејзината изведба во епската воена драма Студена планина (2003). Подоцна таа ја повторила улогата на Бриџит Џонс во продолжението Бриџит Џонс: На ивица на разумот (2004), глумела во драмата Пепелашко (2005), и ја толкувала Беатрикс Потер во биографскиот филм Госпоѓица Потер (2006). Откако направила шестгодишна пауза во кариерата, Зелвегер се вратила успешно на филмското платно во 2016 година, играјќи ја повторно улогата на Бриџит Џонс во романтичната комедија Бебето на Бриџит Џонс.
Мартин Бројниг
Мартин Фонг Нит Вет Бројниг (роден на 18 февруари 1992) е германски професионален кошаркар кој игра за Конгресната Бундеслига (ББЛ) за екипата на Телеком Конгрес Бон.
Аматерска кариера
Мајката на Мартин има тајванско потекло, а неговиот татко бил Германец. Пред да почне да тренира кошарка тренирал фудбал.
Професионална кариера
Бројниг ја започнал својата професионална кариера со потпишување на двегодишен договор со клубот Бундеслига МХП Ризен Лудвигсбург во јуни 2016 година. Сепак, овој договор бил раскинат по само една година, па така Бројниг се преселил во екипата на Телеком Бон.
Репрезентација
Бројниг играл за германската репрезентација на Германија U16 и U18. Со U16 тој го освоил Б првенството во Сараево во 2008 година. Во 2010 година, тој учествувал во изборот на U18 на Европското првенство во Литванија.
Споменик на Цар Самоил (Скопје)
Споменикот на Цар Самоил претставува монументален мермерен споменик во Скопје. Споменикот бил најавен како дел од т.н. проект Скопје 2014 и бил поставен на 28 јуни 2011 година.
NGC 3156
NGC 3156 — леќеста галаксија во соѕвездието Секстант, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3156 се споменува и како UGC 5503, MCG 1-26-19, CGCG 36-57.
Откривање
Објектот е откриен на 13 декември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3156 е од видот S0. Видливиот сјај со голо око изнесува 12,3 m, а оној во рамките на интервалот од минималната до максималната честота 13,1 m, додека површинскиот сјај изнесува 13 m/лм2. NGC 3156 има привидни димензии од 1,9' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 12 м 41,1 с, а неговата деклинација, односно висината на лакот на тој агол, + 3° 7' 47". Положбениот агол на објектот е во износ од 47°.
Други поделби
Проучување на NGC 3156 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 29730. Во рамките на атласот на длабокото небо, Уранометрија 2000.00, објектот припаѓа на групата означена со бројот 234; додека во Каталогот на основни ѕвезди (GSC) е групиран под бројот 248. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1359.
Зица
Зица (грчки: Ζίτσα) — општина во Јанинскиот округ на Епир, Грција. Населението брои 2.200 жители (2001).
Игуменица
Игуменица (грчки: Ηγουμενίτσα), е крајбрежен град во Cеверозападна Грција. Тој е главен град на подрачната единица Теспротија. Неговото оригинално античко име било "Tитани". 670-километарски автопат „Егнатија“, кој е главната артерија на Северна Грција, завршува во Игуменица.
Историја
Во антички времиња Игуменица беше познат како Титани, (Gitani, Gitana, Goumani) и беше еден од најважните градови на Кралството Теспротија во текот на 4 век п.н.е., што опфаќа 28 хектари. Обемот на нејзините ѕидови беше 2400 метри. Ѕидовите имаа четири порти. Внатрешните ѕидови, во облик на срп, го делеа градот на половина. Нејзината најважна кула, се наоѓа на врвот на ридот, во облик на круг, и се смета дека била верско светилиште. Ископувањата открија театар со 2.500 седишта и урнатини на два храмови.
Општина
Сегашната општина Игуменица беше формирана со реформата на локалната власт во 2011 со спојување на следните 5 поранешни општини, кои стана општински единици (напишани во загради):
Сообраќај
Од Патра, Грција до Бриндизи, Италија со ферибот на Hellenic Mediterranean Lines застануваат во Игуменица, влегуваат во Јадранско Море и обратно, како и бродови на Superfast Ferries, ANEK lines и неколку други бродски компании, одат до Анкона, Бари и Венеција во Италија, и обратно. Честo патувања со ферибот има и до Крф.
Клима
Просечните врнежи во Игуменица се околу 1100 мм. За споредба во Атина е само 380 мм; на Крит е 640 мм, а во Јанина 1300 мм.
Ова е табела на просечните температури на коппното и морето во 2005 г.
Космос-2217
Космос-2217 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, Русија на 21 октомври 1992 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1900 килограми. Космос-2217 бил сателит за рано предупредување од појава на меѓуконтинентални балистички ракети.
Орбитални податоци
Исфрлувањето на сателитот било на. Периодот на обиколување на сателитот околу Земјата изнесувал 718,0 минути, додека аголот на наклонетост на орбиталната рамнина во однос на рамнината на екваторот изнесувала 62,9°. Најголемото растојание од Земјата го достигнал на 9720 км, а најмалото на 645.
Манастир „Св. Ѓорѓи“ - Мала Речица
Историја
Местото на кое се наоѓа манастирот претставува еден вид на стара населба која е рамнинска, на надморска височина од 490 метри. Во наоѓалиштето на кој се наоѓа манастирот, според историските податоци, населби со православно македонско население имало уште од 11 век, а се споменува дека постоеле 16 цркви и манастири. За поголем дел од нив нема материјални траги на лице место, бидејќи се разурнати со доаѓањето на Албанците од планинските делови на Албанија, на овие простори. Постојат остатоци од црквите „Света Недела“, „Света Богородица“, „Свети Атанасиј“, како и сега остатоците од опожарениот манастир „Свети Ѓорѓи“.
Црквата „Свети Ѓорѓи“ како православно светилиште, според црковните книги се споменува уште во 13 век, додека фрескоживописите потекнуваат од 14 век. За време на турското владеење, црквата била во два наврати уништувана. Во 1920 година вршени се ископувања и пронајдени се темелите на старата црква. Во 1936 година врз темелите на старата црква се возобновува денешната црква, од ктиторот Ѓоце Митрушевски, трговец од Тетово. По смртта на ктиторот, за манастирот и неговото одржување, се грижел неговиот син Круме, заедно со многу родољубиви и чесни христијани.
Според археолошките истражувања на Д-р Петар Миљковиќ - Пепек од 1967 година, на остатоците од старата црква, под сега веќе опожарената црква, пронајдени се остатоци од фрески како и темели кои датираат од 14 век. Тоа е значаен факт кој потврдува дека станува збор за вреден споменик на културата, не само во тетовската област, туку воопшто во историјата на византиската уметност. Тогаш остатоците од фреските се однесени на конзервација во музејот на Републичкиот завод за заштита на спомениците на културата, каде е утврдена нивната старост. Наоѓалиштето и црквата „Свети Ѓорѓи“ е значаен споменик на културата од највисок ранг како дел од културното наследство воопшто. Во 1965 година се изградени конаците и придружните објекти.